b'\n_START_ARTICLE_\nPopulacijski indeks meteorjev\n_START_PARAGRAPH_\nPopulacijski indeks meteorjev (oznaka r) opisuje porazdelitev meteorjev v meteorskem roju po svetlosti. Kot merilo za svetlost se uporablja navidezni sij \xe2\x80\x93 navidezna magnituda (oznaka m)._NEWLINE_Populacijski indeks nam pove kolikokrat ve\xc4\x8d meteorjev z magnitudo m + 1 bomo videli v primerjavi s \xc5\xa1tevilom meteorjev z magnitudo m. Druga\xc4\x8de povedano, to pomeni: Populacijski indeks pove razmerje \xc5\xa1tevil meteorjev med zaporednimi celimi vrednostmi magnitude._NEWLINE_Primer: r = 3. Naj bo m = 4. To pomeni, da bomo videli trikrat ve\xc4\x8d meteorjev z magnitudo 5 kot pa meteorjev z magnitudo 4._NEWLINE_\xc4\x8ce poznamo indeks populacije, lahko izra\xc4\x8dunamo \xc5\xa1tevilo meteorjev, ki jih nismo zaznali pri opazovanju. Ve\xc4\x8dji je indeks, ve\xc4\x8d meteorjev lahko zgre\xc5\xa1imo pri slabih pogojih opazovanja. Vse je \xc5\xa1e odvisno od mejne magnitude pri kateri \xc5\xa1e opazimo sled. Manj\xc5\xa1i indeks tudi pomeni, da opazujemo meteorski roj v starej\xc5\xa1em toku delcev, ki povzro\xc4\x8dajo meteorje. Manj\xc5\xa1i meteoroidi povzro\xc4\x8dajo ve\xc4\x8dji populacijski indeks. S starostjo pa se iz razli\xc4\x8dnih vzrokov iz meteoroidnega toka odstranijo najprej manj\xc5\xa1i delci.'